**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA O POSKYTOVANÍ SLUŽIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Michal Dekánek, predseda predstavenstva a Ing. Rastislav Fleško, člen predstavenstva a riaditeľ infraštruktúrneho úseku, kontaktná osoba pre technické veci ohľadom autobusov: Ing. Jaroslava Dečmanová, PhD., telefón: +421 (0)2 5950 2521, e-mail: decmanova.jaroslava@dpb.sk, kontaktná osoba pre zmluvné veci: JUDr. Alexandra Damborská, telefón: +421 (0)2 5950 1254, e-mail: [damborska.alexandra@dpb.sk](mailto:damborska.alexandra@dpb.sk) (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva Slovenskej republiky, so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytnutie služby – čistenie vozidiel MHD, za účelom čoho realizoval verejné obstarávanie na predmet zákazky č. NL 12/2018 „**Čistenie vozidiel MHD**“ na základe ZVO; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Poskytovateľ je úspešným uchádzačom verejného obstarávania na predmet zákazky č. NL 12/2018 „**Čistenie vozidiel MHD**“ **– 1. časť: Divízia autobusy - vozovne Trnávka, Jurajov dvor a Krasňany**; a
3. Zmluvné strany majú záujem upraviť si vzájomné práva a povinnosti súvisiace s poskytovaním Služby;

**DOHODLO SA NASLEDOVNÉ:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:

1. **Miesto plnenia** znamenáDopravný podnik Bratislava, akciová spoločnosť - vozovňa Krasňany, Račianska ulica č. 149 v Bratislave, - vozovňa Jurajov dvor a vozovňa Trnávka, Vajnorská 136 v Bratislave, prípadne iné miesto určené Objednávateľom;
2. **MHD** znamenámestská hromadná doprava v Bratislave;
3. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Odplata** znamená odplata za poskytovanie Služby podľa článku 3 Zmluvy stanovená na základe jednotkových cien podľa Prílohy 2 Zmluvy;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Preberací protokol** znamená písomný protokol obsahujúci zoznam skutočne poskytnutých Služieb za podmienok špecifikovaných v Prílohe 1 Zmluvy a podpísaný oprávnenými zástupcami Zmluvných strán;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Služba/Služby** znamená čistenie interiéru vozidiel MHD (autobusy), pričom rozsah a podmienky poskytovania Služieb sú bližšie špecifikované v Prílohe 1 Zmluvy;
10. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytovaním časti Služby, pričom zoznam Subdodávateľov je uvedený v Prílohe 3 Zmluvy;
11. **Zmluvná strana** znamená Objednávateľ a/alebo Poskytovateľ; a
12. **ZVO znamená** zákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
    1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
    2. V Zmluve, ak z kontextu nevyplýva iný zámer,
       1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
       2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
       3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
       4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
       5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
13. **PREDMET ZMLUVY**
14. Predmetom Zmluvy je záväzok:
15. Poskytovateľa poskytovať pre Objednávateľa Služby; a
16. Objednávateľa zaplatiť Poskytovateľovi Odplatu za poskytované Služby;

a to za podmienok stanovených Zmluvou.

1. Služby budú poskytované v nasledovnom základnom rozdelení, ktoré zodpovedá danému stupňu údržby vozidiel MHD:
2. Stupeň čistenia „A“ pravidelné denné ošetrenie - hygienické minimum;
3. Stupeň čistenia „B“ pravidelné celkové čistenie, a
4. Stupeň čistenia „C“ mimoriadne čistenie - podľa objednávok Objednávateľa.
5. Objednávateľ je povinný po nadobudnutí účinnosti Zmluvy vystaviť objednávku. Objednávka bude písomná. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
6. Služby podľa tohto článku bod 2.2 písm. (c) Zmluvy budú počas účinnosti Zmluvy poskytované podľa potrieb Objednávateľa a na základe objednávok Objednávateľa. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
7. **ODPLATA A PLATOBNÉ PODMIENKY**
8. Obchodovateľný finančný objem počas trvania Zmluvy je v celkovej výške [**doplniť**] **EUR** (slovom: [doplniť] eur) bez DPH. Uvedený finančný objem je predpokladaný a Objednávateľ nie je povinný ho vyčerpať.
9. Odplata je stanovená v súlade so zákonom č. 18/1996 Z. z. o cenách v znení neskorších predpisov, pričom jej presná špecifikácia vychádza z Prílohy 2 Zmluvy. Takto určená Odplata je konečná, bez možnosti doúčtovania ďalších nákladov. V Odplate sú zahrnuté všetky náklady spojené s poskytnutím Služby a zabezpečením plnenia Zmluvy, vrátane čistiacich a dezinfekčných prostriedkov a prípadných príplatkov za prácu v sobotu, nedeľu a prácu v noci. K Odplate bude v čase fakturácie pripočítaná DPH podľa osobitných predpisov.
10. Právo Poskytovateľa na zaplatenie Odplaty vzniká riadnym poskytnutím Služieb podľa článku 4 Zmluvy.
11. Za poskytnutie Služieb Poskytovateľ vystaví Objednávateľovi faktúru na zaplatenie Odplaty za skutočne vykonané plnenie a doručí ju Objednávateľovi najneskôr do 10. (desiateho) dňa v mesiaci nasledujúceho po kalendárnom mesiaci, za ktorý boli Služby poskytnuté.
12. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom a Zmluvnými stranami podpísaný Preberací protokol. V prípade vystavenia faktúry za Služby uvedené v článku 2 bod 2.2 písm. (c) Zmluvy, musí faktúra obsahovať aj číslo objednávky, ku ktorej sa faktúra vzťahuje. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
13. Faktúra je splatná **do 60 (šesťdesiatich) dní po jej doručení**. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z účtu Objednávateľa.
14. Ak bude Poskytovateľ zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, Objednávateľ neuhradí Poskytovateľovi sumu DPH uvedenú na faktúre. Sumu DPH uhradí Objednávateľ Poskytovateľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
15. **RIADNE PLNENIE ZMLUVY, ZODPOVEDNOSŤ ZA VADY A REKLAMÁCIE**

4.1 Riadnym poskytnutím Služieb sa rozumie odovzdanie výsledku Služieb poskytnutých na základe Zmluvy, v termíne podľa Zmluvy a na základe Preberacieho protokolu. Preberacie konanie a kontrola rozsahu a kvality čistenia sa bude uskutočňovať za prítomnosti oprávnených zástupcov Zmluvných strán po každom čistení.

4.2 Výsledok poskytnutej Služby má vady, ak nezodpovedá požadovanej kvalite alebo nezodpovedá požadovanému rozsahu.

4.3 Poskytovateľ je povinný bezodkladne odstrániť vady výsledku poskytnutých Služieb, ktoré Objednávateľ zistil počas preberacieho konania.

4.4 Podpísaním preberacieho protokolu o odovzdaní a prevzatí výsledku poskytnutých Služieb bez vád zodpovednými zástupcami Zmluvných strán je preberacie konanie ukončené.

* 1. Poskytovateľ zodpovedá za skryté vady výsledku poskytnutej Služby, ktoré Objednávateľ zistil po prevzatí výsledku poskytnutej Služby. Objednávateľ je Poskytovateľovi povinný písomne oznámiť vadu výsledku poskytnutej Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu vzniknutú škodu.
  2. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval.
  3. Pokiaľ Poskytovateľ nesplní svoju povinnosť odstrániť vady v lehote stanovenej podľa tohto článku Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád.

1. **VYHLÁSENIA A ZÁRUKY**
   1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
2. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
3. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytovanie Služby, a riadne plní všetky povinnosti, porušenie ktorých by mohlo viesť k jeho zrušeniu;
4. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
6. je zapísaný v Registri partnerov verejného sektora, pokiaľ sa naňho takáto povinnosť vzťahuje.
   1. Poskytovateľ berie na vedomie, že ak by Objednávateľ mal v čase uzatvorenia Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 5.1 Zmluvy je nepravdivé, Zmluvu by neuzatvoril a porušenie povinnosti Poskytovateľa spôsobené nepravdivosťou niektorého z vyhlásení uvedených v tomto článku bod 5.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
   2. Objednávateľ vyhlasuje a ubezpečuje Poskytovateľa, že ku dňu uzatvorenia Zmluvy Objednávateľom:
7. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
8. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
9. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na prevzatie výsledkov poskytovania Služby, a riadne plní všetky povinnosti, porušenie ktorých by mohlo viesť k jeho zrušeniu.
10. **SUBDODÁVATELIA**
11. Každá zmluva, na základe ktorej Poskytovateľ poverí tretiu stranu poskytnutím časti Služby sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 3 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktoré by mal poskytnúť Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
12. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.
13. Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal poskytovať časť Služby poskytovanej týmto Subdodávateľom.
14. Časť Služby, ktorej poskytovaním poveril Poskytovateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
15. Každé poverenie tretej strany poskytovaním časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
16. **SANKCIE**
    1. Objednávateľ je oprávnený uplatňovať si zmluvnú pokutu podľa Prílohy 1 Zmluvy. Zmluvná pokuta je upravená individuálne vo vzťahu k jednotlivým typom čistenia v pasážach s názvom „Sankcie“. Tým nie je dotknuté právo Objednávateľa na náhradu škody.
    2. Poskytovateľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou fakturovanej Odplaty.
    3. Poskytovateľ sa zaväzuje zaplatiť Objednávateľovi zmluvnú pokutu podľa tohto článku Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa.
    4. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO alebo využitie subdodávateľa, ktorý nespĺňa podmienky podľa § 41 ods.1 písm. b) ZVO) alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do registra partnerov verejného sektora, má Objednávateľ právo požadovať od Poskytovateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
    5. V prípade poskytnutia Služieb, ktoré nie sú v súlade s požiadavkami podľa Prílohy 1 Zmluvy, je Objednávateľ oprávnený neuhradiť Odplatu za Služby, ktoré nie sú v súlade s požiadavkami podľa Prílohy 1 Zmluvy.
    6. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
17. **KOMUNIKÁCIA MEDZI ZMLUVNÝMI STRANAMI**
    1. Akákoľvek komunikácia medzi Zmluvnými stranami v súvislosti so Zmluvou bude vykonávaná prostredníctvom listu, e-mailu alebo telefonického spojenia a bude zaslaná na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
    2. Korešpondencia súvisiaca so Zmluvou sa bude považovať za doručenú:.
18. v deň doručenia zásielky, ak bola zásielka doručená osobne, poštou alebo kuriérskou službou; alebo
19. 5. (piaty) Pracovný deň nasledujúci po dni podania zásielky na poštovú prepravu, ak bola zásielka poslaná poštou alebo v deň doručenia zásielky, podľa toho čo nastane skôr; alebo
20. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak.
    1. Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.
21. **TRVANIE A ZÁNIK ZMLUVY**
    1. Zmluva sa uzatvára na dobu určitú, a to
22. na **12 (dvanásť) mesiacov** odo dňa účinnosti Zmluvy; alebo
23. do vyčerpania obchodovateľného objemu podľa článku 3 bod 3.1 Zmluvy,

podľa toho, ktorá z vyššie uvedených skutočností nastane skôr.

* 1. Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku Zmluvy, jednostranným vypovedaním Zmluvy podľa tohto článku Zmluvy, alebo písomnou dohodou Zmluvných strán.
  2. Odstúpiť od Zmluvy a požadovať od povinnej strany náhradu škody môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
  3. Za podstatné porušenie Zmluvy Objednávateľ považuje okrem prípadov uvedených v Zmluve aj prípady, ak Poskytovateľ:

1. neposkytne Služby riadne podľa článku 4 bod 4.1 Zmluvy a včas podľa Prílohy 1 Zmluvy, a to v rozsahu najmenej 10 % (desiatich percent) z celkového pristaveného, resp. objednaného množstva poskytovaných Služieb pripadajúcich na 1 deň počas najmenej 3 (troch) dní v kalendárnom mesiaci, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
2. poskytuje Služby spôsobom, ktorý je v rozpore so Zmluvou alebo s osobitnými predpismi, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
3. pri poskytovaní Služby nepostupuje s odbornou starostlivosťou, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave.
   1. Objednávateľ má taktiež právo odstúpiť od Zmluvy, ak Poskytovateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
   2. Za podstatné porušenie Zmluvy Poskytovateľ považuje prípad, ak Objednávateľ neposkytne Poskytovateľovi potrebnú súčinnosť na plnenie predmetu Zmluvy.
   3. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy.
   4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
   5. Objednávateľ má právo odstúpiť od Zmluvy aj v prípade zverejnenia Poskytovateľa v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o daní z pridanej hodnoty v znení neskorších predpisov.
   6. Objednávateľ má právo odstúpiť od Zmluvy aj v prípade, že Poskytovateľ sa pred a počas plnenia predmetu Zmluvy stane preukázateľným spôsobom poskytovateľom služieb prostredníctvom nelegálneho zamestnávania (Zoznam fyzických osôb a právnických osôb, ktoré porušili zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov).
   7. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
   8. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehota je 3 (tri) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi.
4. **ZÁVEREČNÉ USTANOVENIA**
   1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
   2. Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
   3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
   4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
   5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
   6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
   7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
   8. Objednávateľ podpisom Zmluvy akceptuje Subdodávateľov Poskytovateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 3 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
   9. Poskytovateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Poskytovateľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
   10. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
   11. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
   12. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
   13. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu. Objednávateľ dostane 3 (tri) jej rovnopisy a Poskytovateľ dostane 2 (dva) jej rovnopisy.

Príloha 1 Zmluvy - Podrobná špecifikácia predmetu Zmluvy

Príloha 2 Zmluvy - Cenník Služieb

Príloha 3 Zmluvy – Zoznam Subdodávateľov

**PRÍLOHA 1**

**PODROBNÁ ŠPECIFIKÁCIA PREDMETU ZMLUVY**

1. **PODMIENKY PLNENIA PREDMETU ZMLUVY:**
   1. Poskytovateľ sa zväzuje poskytovať Služby vo vlastnom mene, na vlastnú zodpovednosť a za podmienok dojednaných v Zmluve.
   2. Poskytovateľ sa zaväzuje pri poskytovaní Služieb dodržiavať všetky osobitné predpisy platné pre plnenie predmetu Zmluvy na území Slovenskej republiky a zároveň sa zaväzuje používať prostriedky a mechanizmy, ktoré sú vhodné a potrebné pre plnenie Zmluvy. Poskytovateľ bude pri plnení predmetu Zmluvy postupovať s odbornou starostlivosťou, bude dodržiavať podmienky Zmluvy a bude sa riadiť pokynmi Objednávateľa.
   3. Objednávateľ sa zaväzuje oboznámiť Poskytovateľa s prevádzkovými skutočnosťami, ktoré sú podstatné pre riadne zabezpečenie predmetu Zmluvy. Poskytovateľ nesmie svojou činnosťou obmedziť prevádzku Objednávateľa, a to najmä výpravu vozidiel MHD.
   4. Zamestnanci Poskytovateľa budú oboznámení s prevádzkovými a bezpečnostnými predpismi Objednávateľa, ktoré sú povinní dodržiavať. Poskytovateľ zodpovedá za dodržiavanie technických a bezpečnostných predpisov zo strany svojich zamestnancov, najmä predpisov o požiarnej ochrane, o bezpečnosti pri práci, o ochrane životného prostredia, dopravných predpisov a ďalších súvisiacich predpisov. Poskytovateľ je na vyzvanie Objednávateľa povinný predložiť zoznam zamestnancov pridelených na plnenie predmetu Zmluvy a doklad o ich preškolení v oblasti bezpečnosti a zdravia pri práci.
   5. Poskytovateľ vybaví svojich zamestnancov pridelených na plnenie predmetu Zmluvy potrebným pracovným odevom, ochrannými prostriedkami, potrebnými mechanizmami a náradím.
   6. Objednávateľ sa zaväzuje spolupôsobiť pri plnení záväzku Poskytovateľa týkajúceho sa predmetu Zmluvy a poskytnúť Poskytovateľovi primeranú súčinnosť. Objednávateľ najmä umožní zamestnancom Poskytovateľa vstup na miesta, kde majú byť poskytnuté Služby. V prípade vjazdu vozidlom Poskytovateľa, či jeho zamestnanca, do areálu Objednávateľa zabezpečí Poskytovateľ parkovanie tohto vozidla na určenom mieste.
   7. Poskytovateľ je povinný vybaviť na vlastné náklady čistiace pracoviská typu „A“ priemyselnými vysávačmi v počte min. 2 (dva) ks vysávacích sád priemyselných vysávačov s možnosťou vysávania mokrých povrchov a technickými parametrami, ktoré uviedol v ponuke (výkon, priemer a dĺžka vysávacej hadice), ktoré musia mať dostatočný výkon pre plnenie predmetu Zmluvy. Poskytovateľ musí byť schopný pri poruche vysávača ho v čo najkratšom čase nahradiť funkčným zariadením.
   8. Poskytovateľ zodpovedá za ochranu a bezpečnosť zdravia svojich zamestnancov a ostatných fyzických osôb oprávnene sa zdržujúcich v priestoroch Objednávateľa. Poskytovateľ zodpovedá za všetky škody, ktoré spôsobia jeho zamestnanci v objektoch Objednávateľa.

* 1. Všetky činnosti spojené s plnením predmetu Zmluvy budú vykonávané certifikovanými čistiacimi a dezinfekčnými prostriedkami. Zamestnanci Poskytovateľa budú zaškolení výrobcom čistiacich prostriedkov. Poskytovateľ garantuje, že po aplikácii prostriedkov neostanú žiadne zmyslovo identifikovateľné stopy (najmä zrakom, čuchom a hmatom) po čistiacich prostriedkoch použitých pri čistiacich prácach. Poskytovateľ je povinný priložiť zoznam všetkých aplikovaných čistiacich prostriedkov a ich karty bezpečnostných údajov. Všetky použité postupy a čistiace prostriedky musia spĺňať kritéria ekologickej bezpečnosti z hľadiska Nariadenia ES č. 1907/2006 (REACH), Smernice č. 2000/532/ES a Nariadenia ES č. 1272/2008 (CLP). Všetky aplikované čistiace prostriedky musia byť biologicky odbúrateľné v súlade s predpismi OECD a nebudú predstavovať nebezpečenstvo pre pracovníkov, cestujúcich, ekosystém, ovzdušie, vodstvo a pôdu. Žiadny z aplikovaných čistiacich prostriedkov nebude obsahovať organické prchavé látky. Žiadny z aplikovaných čistiacich prostriedkov nebude vyžadovať zvláštne opatrenia pri preprave a likvidácii.
  2. Po skončení prác sa Poskytovateľ zaväzuje vždy vyčistiť a upratať čistiace pracovisko. Poskytovateľ sa zaväzuje separovať odpad, ktorý vznikol v súvislosti s plnením predmetu Zmluvy a tento ukladať na miesto určené Objednávateľom.
  3. Objednávateľ poskytne za úhradu Poskytovateľovi priestory pre zabezpečenie činnosti predmetu Zmluvy (šatne zamestnancov, skladové priestory, energie, odpad, vodné stočné). Náklady na úhradu spotrebovaných energií, vodného, stočného, ako aj ekologickú likvidáciu odpadu, ktorý vznikol v súvislosti s plnením predmetu Zmluvy, znáša Poskytovateľ. Poskytovateľ je povinný uzavrieť s Objednávateľom osobitnú zmluvu o užívaní priestorov, o úhrade na náklady za spotrebu elektrickej energie, tepla, odber vody a odvoz odpadkov. Objednávateľ stanoví mesačný paušálny poplatok za všetky pracoviská nasledovne:

1. Elektrická energia: cena za 1 (jeden) mesiac: **15,86 EUR** bez DPH;
2. Náklady na teplo: cena za 1 (jeden) mesiac: **97,38 EUR** bez DPH;
3. Odpad (okrem ekologickej likvidácie odpadu) cena za 1 (jeden) mesiac: **143,78 EUR** bez DPH;
4. Vodné - stočné: cena za 1 (jeden) mesiac: **28,02 EUR** bez DPH;
5. Cena za prenájom:

cena za 1 m2 mesačne: 6,54 m2

Orientačná výmera priestoru v Krasňanoch: 56,05 m2

Orientačná výmera priestoru v Jurajovom dvore: 68,58 m2

Celková cena za prenájom/mesačne: **815,07 EUR** bez DPH.

* 1. Objednávateľ si vyhradzuje právo meniť čas realizácie jednotlivých stupňov čistenia a upratovania vozidiel.
  2. Objednávateľ si vyhradzuje právo upravovať počty pristavených vozidiel na čistenie, najmä podľa požiadavky na výpravu vozidiel, ďalej najmä na plánované a neplánované výluky na dráhach, sviatky, školské prázdniny a na zmeny v platnosti cestovných poriadkov. V prípade, že nastane niektorá z vyššie uvedených skutočností a vznikne potreba Objednávateľa vyčistiť najmenej o 30 (tridsať) % menej, resp. viac vozidiel ako je predpokladaný počet uvedený v tejto Prílohe, Objednávateľ najmenej 3 (tri) dni vopred e-mailom určeným kontaktnej osobe pre technické veci Poskytovateľa oznámi plánovanú zmenu v počte pristavených vozidiel, a to aj s uvedením približného plánovaného počtu vozidiel určených na pristavenie.
  3. Poskytovateľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.

1. **ŠPECIFIKÁCIA PREDMETU ZMLUVY**

2.1 Predmetom Zmluvy je čistenie vozidiel MHD (autobusy) v určených rozsahoch poskytnutých služieb podľa stupňov čistenia, realizovaných v Miestach plnenia a zabezpečenie služieb podľa podmienok stanovených Zmluvou. Čistenie vozidiel MHD je navrhované v nasledovnom rozdelení, ktoré zodpovedá danému stupňu údržby:

Stupeň čistenia „A“ pravidelné denné ošetrenie - hygienické minimum;

Stupeň čistenia „B“ pravidelné čistenie - čistenie spravidla mesačne;

Stupeň čistenia „C“ mimoriadne čistenie - podľa objednávok Objednávateľa.

2.2 Počty čistení uvedené pri jednotlivých typoch čistení v tejto prílohe Zmluvy sú priemernými čisteniami za mesiac/rok v súčasnosti. Počet čistení v sobotu a v nedeľu je v priemere nižší o 40% oproti počtu čistení vykonávaných počas Pracovných dní.

1. **ČISTENIE VOZIDIEL – AUTOBUSY**

**3.1 Stupeň čistenia „A“ – denné ošetrenie**

Denné ošetrenie bude vykonávané v každej dopravnej prevádzke denne pri návrate a pristavení vozidla na vyhradené čistiace pracovisko v Mieste plnenia v rozsahu:

1. Skontrolovať interiér pohľadom a vyzbierať veľké nečistoty;
2. Očistenie sedadiel od hrubých nečistôt a odpadkov;
3. Odstránenie hrubých nečistôt a odpadkov medzi rámom a zadným sklom;
4. Čistenie a dezinfikovanie horizontálnych aj vertikálnych madiel, zadržovacích tyčí a dopytových tlačidiel dezinfekčným prípravkom;
5. Povysávanie podlahovej krytiny;
6. Povysávanie podlahy kabínky vodiča;
7. Povysávanie schodov;
8. Povysávanie zádverí po zavretí dverí vodičom;
9. Povysávanie priestoru pod plošinou pre imobilných cestujúcich a
10. Odstránenie zápachu po biologickom znečistení (zvratky, exkrementy, potravinový odpad, a pod.).

**Poznámka:**

Počet čistení vychádza zo súčasného stavu výpravy vozidiel (pre výpočet čistení za mesiac sa vychádza z 22 pracovných dní v týždni a 8 víkendových dní).

|  |  |  |
| --- | --- | --- |
| Stupeň čistenia „A“ denné ošetrenie | | Predpokladaný počet čistení vozidiel za mesiac |
|
| Autobus | sólo do 12 m | **1681** |
| kĺbový do 20 m | **2570** |

**Technológia:**

1. vysávanie interiéru zabezpečovať priemyselnými vysávačmi na suché aj mokré vysávanie (mať prispôsobenú technológiu vysávania pre čistenie v suchu aj v daždi/snehu); a
2. mokré čistenie, t.j čistenie podlahovým mopom, použiť až po predošlom povysávaní interiéru a v prípade hrubého a značne viditeľného znečistenia (šľapaje, fľaky, rozliata farba, vazelína, chemikália, znečistenie bahnom a pod.).

**Čas trvania čistenia:**

5 min / 1 vozidlo

**Poznámka:**

1. Objednávateľ si vyhradzuje právo na zmenu kategorizácie počtu vozidiel bežnej potreby z dôvodu prebiehajúceho pilotného projektu čistenia vopred zaslaným písomným upozornením; a
2. vozidlo, ktoré bude naplánované na stupeň čistenia „B“, nebude pristavené na stupeň čistenia „A“.

**Pracoviská:**

1. vozovňa Jurajov dvor a Trnávka – umyvárka Finmatik a 5. hala (striedanie pristaveného počtu autobusov podľa párnych a nepárnych dní).

**Sankcie:**

1. V prípade, ak Poskytovateľ neposkytne Služby v súlade so Zmluvou, Objednávateľ je oprávnený od Poskytovateľa požadovať zaplatenie zmluvnej pokuty vo výške 50% z jednotkovej ceny čistenia „A“ (uvedené sa vzťahuje na každé, v súlade so Zmluvou, nevyčistené Vozidlo).
2. V prípade, ak Poskytovateľ vôbec neposkytne Služby, Objednávateľ je oprávnený od Poskytovateľa požadovať zaplatenie zmluvnej pokuty vo výške 70% z jednotkovej ceny čistenia „A“ (uvedené sa vzťahuje na každé pristavené a nevyčistené Vozidlo).
3. V prípade, ak Poskytovateľ nezabezpečí poskytovanie Služby minimálne s 3-člennou posádkou, ako je uvedené v bode 3.4 (Požiadavky pre každý stupeň čistenia A, B, C) písm. (a),Objednávateľ je oprávnený od Poskytovateľa požadovať zaplatenie zmluvnej pokuty vo výške 150 EUR (jednostopäťdesiat eur) za každý deň porušenia tejto povinnosti.

**3.2 Stupeň čistenia „B“ – celkové ošetrenie**

Celkové čistenie bude vykonávané v dennej a nočnej zmene pri pristavení vozidla na čistiace pracovisko podľa plánov čistenia, spravidla v Pracovné dni, ale podľa potreby aj v sobotu, nedeľu, deň pracovného pokoja a v deň pracovného voľna v rozsahu:

1. Odstránenie hrubých nečistôt z vozidla, vrátane sedadiel;
2. Očistenie stropu navlhko, prieduchov klimatizácie a reklamných fabiónov;
3. Očistenie spojovacej lišty medzi reklamnou plochou a stropom;
4. Čistenie a dezinfikovanie horizontálnych aj vertikálnych madiel, zadržovacích tyčí a dopytových tlačidiel dezinfekčným prípravkom;
5. Očistiť označovače cestovných lístkov;
6. Povysávanie čalúnených sedadiel;
7. Utretie bočnej, zadnej strany sedadiel, nôh sedadiel navlhko a odstrániť nálepky;
8. Očistenie priestoru pod zadnými sedadlami;
9. Očistenie priestoru za zadnými sedadlami;
10. Očistenie kovových líšt medzi sedadlami;
11. Očistiť vrchné časti záchytných profilov sedadiel;
12. Umytie a vyleštenie čelného skla vodiča;
13. Očistenie kabínky vodiča vrátane sklenených častí;
14. Kompletné očistenie priestoru vodiča;
15. Očistenie bočných stien;
16. Umyť a vystierkovať okná (interiér) vozidla a odstrániť prípadné šmuhy;
17. Očistenie všetkých aj sklenených predelovacích panelov obojstranne;
18. Sklenené predelovacie časti vyleštiť;
19. Očistenie kovových častí nad dverami;
20. Očistenie rámov okenných výplní a vetrákov;
21. Očistenie radiátorov;
22. Očistenie dverí z vnútornej časti interiéru;
23. Očistenie tyče mechanizmu dverí;
24. Očistiť mech prechodu u kĺbových vozidiel;
25. Očistiť telo hasiaceho prístroja;
26. Povysávanie;
27. Umytie podlahovej krytiny vrátane stupienkov schodov, pódiových prevýšení a častí blatníkov;
28. Umytie priestoru pod plošinou pre imobilných cestujúcich
29. Čistenie grafitov v interiéri;
30. Odstraňovanie zápachu po biologickom znečistení (zvratky, exkrementy, potravinový odpad, apod.); a
31. Čistenie prilepených ťažko odstrániteľných nečistôt (žuvačky, nálepky, a pod.).

**Poznámka:**

Počet čistení vychádza z evidenčného stavu vozidiel vo vozovni Trnávka, Jurajov dvor a Krasňany. Pre výpočet bol použitý koeficient 1,5 – krát (čistenie do mesiaca) a výsledná hodnota zaokrúhlená nahor.

|  |  |  |
| --- | --- | --- |
| Stupeň čistenia „B“ celkové ošetrenie | | Predpokladaný počet čistení vozidiel za mesiac |
|
| Autobus | sólo do 12 m | **145** |
| kĺbový do 20 m | **224** |

**Technológia:**

1. vysávanie interiéru zabezpečovať priemyselnými vysávačmi na suché aj mokré vysávanie (mať prispôsobenú technológiu vysávania pre čistenie v suchu aj v daždi/snehu);
2. čistenie dopytových tlačidiel umiestnených na dverách vozidiel nevykonávať striekaním silného prúdu vody z hadice, v dôsledku čoho dochádza k ich poškodzovaniu; tento spôsob technológie čistenia je prísne zakázaný;
3. pre odstránenie hrubých a zaschnutých nečistôt z podlahovej krytiny používať špeciálne kefy a podlahové mopy na zotretie; a
4. čistenie grafitov v interiéri zabezpečovať technológiou a čistiacimi prostriedkami nespôsobujúcimi poškodenie povrchových častí.

**Interval čistenia:**

1. 1-krát za mesiac každé vozidlo podľa vopred stanoveného harmonogramu; a
2. 2-krát za mesiac vozidlo, ktoré je v prevádzke v nepretržitom pracovnom režime a stupeň znečistenia vozidla si vyžaduje jeho celkové ošetrenie.

V prípade, že u Objednávateľa vznikne potreba vyčistiť vozidlo v deň, ktorý pripadne na sobotu, nedeľu, deň pracovného pokoja alebo deň pracovného voľna, Objednávateľ upovedomí o tom Poskytovateľa najmenej 1 (jeden) deň vopred.

**Poznámka:**

1. umytie podlahovej krytiny nevykonávať striekaním silného prúdu vody z hadice, v dôsledku čoho dochádza k poškodzovaniu interiérovej plochy; tento spôsob technológie čistenia je prísne zakázaný;
2. čistenie grafitov v interiéri v rámci stupňa čistenia „B“ bude vykonávané na ploche s vopred stanoveným rozmerom tak, aby čas čistenia nepresiahol stanovený čas celkového čistenia vozidiel;
3. pri čistení grafitov si Objednávateľ vyhradzuje právo na dodanie fotodokumentácie od Poskytovateľa pred a po vyčistení; a
4. Objednávateľ si vyhradzuje právo na zmenu kategorizácie počtu vozidiel pristavených na celkové čistenie z dôvodu prebiehajúceho pilotného projektu čistenia vopred zaslaným písomným upozornením.

**Pracoviská:**

1. vozovňa Jurajov dvor – centrálne dielne, brána č. 22;
2. vozovňa Trnávka – 4. hala; a
3. vozovňa Krasňany – odstavná hala elektrobusov.

**Sankcie:**

1. V prípade, ak Poskytovateľ neposkytne Služby v súlade so Zmluvou, Objednávateľ je oprávnený od Poskytovateľa požadovať zaplatenie zmluvnej pokuty vo výške 50% z jednotkovej ceny čistenia „B“ (uvedené sa vzťahuje na každé, v súlade so Zmluvou, nevyčistené Vozidlo).
2. V prípade, ak Poskytovateľ vôbec neposkytne Služby, Objednávateľ je oprávnený od Poskytovateľa požadovať zaplatenie zmluvnej pokuty vo výške 70% z jednotkovej ceny čistenia „B“ (uvedené sa vzťahuje na každé pristavené a nevyčistené Vozidlo).

**3.3 Stupeň čistenia „C“ – mimoriadne čistenie (interiér – exteriér)**

Čistenia budú vykonávané pri mimoriadnom znečistení vozidla pri návrate z linky do vozovne na čistiacom pracovisku podľa rozhodnutia zodpovedného pracovníka Objednávateľa ako doplnok predchádzajúceho čistenia. Mimoriadne čistenie „C“ zahŕňa činnosti, ktoré si Objednávateľ môže objednať samostatne z nasledujúcich 6 (šiestich) činností:

1. Samotné čistenie podlahy a priestorov dverí vrátane schodov.
2. Samotné čistenie stropu.
3. Samotné čistenie okien.
4. Samotné čistenie sedadiel.
5. Čistenie prilepených ťažko odstrániteľných nečistôt, chemikálií a iných nebezpečných látok.
6. Čistenie grafitov v interiéri a exteriéri.

|  |  |  |
| --- | --- | --- |
| **Stupeň čistenia**  **„C“ – mimoriadne čistenie (interiér – exteriér) autobusy** | **Predpokladaný počet čistení za rok** | **MJ** |
| 1. Samotné čistenie podlahy a priestorov dverí vrátane schodov | **85** | **za 1 ks vozidla** |
| 2. Samotné čistenie stropu vozidla. | **14** | **za 1 ks vozidla** |
| 3. Samotné čistenie okien. | **3** | **za 1 ks vozidla** |
| 4. Samotné čistenie sedadiel | **5334** | **za 1 ks sedadla** |
| 5. Čistenie prilepených ťažko odstrániteľných nečistôt, chemikálií a iných nebezpečných látok. | **11** | **za 1 ks vozidla** |
| 6. Čistenie grafitov v interiéri a exteriéri vozidla. | **630** | **za 1 m2** |

**Technológia:**

1. čistenie podlahy a priestorov dverí vrátane schodov zabezpečovať priemyselnými vysávačmi na suché aj mokré vysávanie (mať prispôsobenú technológiu vysávania pre čistenie v suchu aj v daždi/snehu);
2. pre odstránenie hrubých a zaschnutých nečistôt z podlahovej krytiny používať špeciálne kefy a podlahové mopy na zotretie;
3. čistenie stropu vykonávať tzv. mokrým čistením;
4. čistenie okien zabezpečovať zvnútra a všetkých sklených častí obojsmerne;
5. hĺbkové čistenie čalúnených sedadiel cestujúcich a vodiča zabezpečovať tepovaním s použitím vhodnej technológie, napr. suchým ľadom tak, aby bolo vozidlo na ďalší deň prevádzkyschopné; nanášať ochranný nástrek zabezpečujúci odolnosť voči prenikaniu nečistôt a kvapalín do vlákien textilných sedadiel; a
6. čistenie grafitov v interiéri a exteriéri zabezpečovať technológiou a čistiacimi prostriedkami nespôsobujúcimi poškodenie povrchových častí vozidla.

**Interval čistenia:**

1. čistenie vykonávať pri mimoriadnom znečistení vozidla na základe požiadavky Objednávateľa; a
2. 1-krát ročne vykonať tepovanie čalúnených sedadiel cestujúcich a vodiča; predpokladaný počet čalúnených sedadiel vrátane sedadla vodiča vo vozidlách je 5334 ks.

**Poznámka:**

1. umytie podlahovej krytiny nevykonávať striekaním silného prúdu vody z hadice, v dôsledku čoho dochádza k poškodzovaniu interiérovej plochy vozidla; tento spôsob technológie čistenia je prísne zakázaný; a
2. pri čistení grafitov si Objednávateľ vyhradzuje právo na dodanie fotodokumentácie od Poskytovateľa pred a po vyčistení.

**Sankcie:**

1. V prípade, ak Poskytovateľ neposkytne Služby v súlade so Zmluvou, Objednávateľ je oprávnený od Poskytovateľa požadovať zaplatenie zmluvnej pokuty vo výške 50 % z jednotkovej ceny alebo súčtu jednotkových cien objednaného čistenia (1 – 6), pričom uvedené sa vzťahuje na každé objednané a v súlade so Zmluvou nevyčistené Vozidlo.
2. V prípade, ak Poskytovateľ vôbec neposkytne Služby, Objednávateľ je oprávnený od Poskytovateľa požadovať zaplatenie zmluvnej pokuty vo výške 70 % z jednotkovej ceny alebo súčtu jednotkových cien objednaného čistenia (1 – 6), pričom uvedené sa vzťahuje na každé objednané a v súlade so Zmluvou nevyčistené Vozidlo.

**3.4 Požiadavky pre každý stupeň čistenia (A, B, C)**

**Personálne zabezpečenie čistenia vozidiel**

1. stupeň čistenia „A“ zabezpečovať minimálne s 3-člennou posádkou v čase od 18:00 do 06:00 hod v každej vozovni nepretržite, ak sa Zmluvné strany nedohodnú inak;
2. stupeň čistenia „B“ zabezpečovať minimálne s 1-člennou posádkou v dennej a nočnej zmene v každej vozovni nepretržite; a
3. mimoriadny stupeň čistenia „C“ zabezpečovať minimálne s 1-člennou posádkou.

Ak sa u Objednávateľa vyskytne potreba vykonania mimoriadneho čistenia vozidla v stupni čistenia „A“ v čase od 06:00 do 18:00 hod., Poskytovateľ sa zaväzuje zabezpečiť, aby zamestnanec určený na čistenie vozidiel v stupni čistenia „B“ vykonal čistenie vozidla v stupni čistenia „A“ v rozsahu požadovanom Objednávateľom.

**Nepretržite znamená, že čerpanie povinných prestávok na jedlo a odpočinok zabezpečí Poskytovateľ spôsobom, aby vykonávanie čistení vozidiel bolo zabezpečené bez prerušenia.**

**Technické a materiálové zabezpečenie čistenia vozidiel**

* každá 3-členná posádka bude vybavená priemyselnými vysávačmi v počte 2 ks, vedrami, podlahovými mopmi v počte 3 ks;
* pri mokrom čistení používať v každom vozidle vždy čistú vodu, pre prívod ktorej je Objednávateľ povinný sprístupniť dané miesto;
* pre každý stupeň čistenia bude 3-členná posádka vybavená čistiacimi (dezinfekčnými) prostriedkami; a
* súčasťou výbavy 1-člennej posádky bude aj fotoaparát, príp. telefón s fotoaparátom pre okamžité zasielanie grafitov pred a po vyčistení.

**PRÍLOHA 2**

**CENNÍK SLUŽIEB**

*\*Obsah Prílohy 2 Zmluvy tvorí víťazná ponuka Poskytovateľa v realizovanom verejnom obstarávaní na predmet zákazky č. NL 12/2018 „Čistenie vozidiel MHD“ – časť 1: Divízia autobusy - vozovne Trnávka, Jurajov dvor a Krasňany, časť B.5 súťažných podkladov, Príloha č. 1 a Príloha   
č. 2.*

**PRÍLOHA 3**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Michal Dekánek

Funkcia: predseda predstavenstva

1. Meno: Ing. Rastislav Fleško

Funkcia: člen predstavenstva a riaditeľ infraštruktúrneho úseku

1. V [doplniť] dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]

Funkcia: [doplniť]